Oliver Katwesigye Koyekyenga

Oliver Katwesigye Koyekyenga (an haife ta a ranar 14 ga watan Nuwamba 1975  ) 'yar kasuwa ce kuma 'yar majalisa. Ya zuwa  Afrilu 2020, a halin yanzu tana aiki a matsayin zaɓaɓɓiya wakiliyar mata a gundumar Buhweju a majalisar dokoki ta goma ta Uganda.  Ta wakilci mazaɓa ɗaya a majalisar dokokin Uganda ta tara a matsayin mamba na National Resistance Movement. Sannan ta tsaya takara a matsayin 'yar takara mai zaman kanta a babban zaɓen shekarar 2016. 

 Tarihi da ilimi 
Oliver Katwesigye Koyekyenga ta samu O Levels (Uganda Certificate of Education ) a Butare Senior Secondary School a shekarar  1995 kafin ta zauna rubuta jarabawar A Levels (Uganda Advanced Certificate of Education) a Lugogo Hall Center a shekarar 2006. Ta kuma yi digirin farko a fannin kasuwanci na ƙasa da ƙasa  a jami’ar Makerere wacce ta samu a shekarar 2009.  

 Aiki 
Tsakanin shekarun 2007 da 2009, Oliver Katwesigye Koyekyenga ta yi aiki a matsayin Manajar Ayyuka a Coyetee sannan a matsayin Manajar Harkokin Kasuwanci a Hoopoe Tours da Travel, Kampala daga shekarun 2009 zuwa 2013. 

Bayan mutuwar a shekarar 2013 na Joy Arinaitwe Kariisa,  mace 'yar majalisa a lokacin Buhweju District, Oliver Koyekyenga ta tsaya takarar kujera a kan tikitin National Resistance Movement    ta samu nasara a kan Jane Frida Bwiruka.  

Ta tsaya takara a matsayin ‘yar takara mai zaman kanta a babban zaɓen shekarar 2016 domin ci gaba da riƙe kujerar.  Ta zauna akan kwamitocin majalisa akalla 2.

 Manazarta 

Rukuni:Haihuwan 1975
Rukuni:Rayayyun mutane